**TERMENI de REFERINŢĂ**

**Denumirea funcţiei: Stagiar în domeniul comunicării**

**Filieră / Secţiune / Proiect / Program: Departamentul de comunicare UNFPA Moldova**

**Raportează: Specialistului / Specialistei în comunicare**

**Durata și perioada stagiului: până la 6 luni**

**Volumul săptămânal de lucru (ore / săptămână): până la 20 de ore pe săptămână, cu aranjamente flexibile**

**Contextul**

UNFPA – Fondul Naţiunilor Unite pentru Populaţie, este Agenția ONU pentru drepturile și sănătatea reproductivă. Biroul UNFPA activează în peste 155 de țări, iar în Republica Moldova este prezent din anul 1995. Actualmente,UNFPA implementează un nou Program de țară pentru perioada 2018-2022, a cărui viziune este de a reduce numărul de sarcini în rândul adolescentelor, de a reduce incidența cancerului de col uterin în rândul femeilor și de a abilita fetele și băieții tineri să facă alegeri corecte și sănătoase pentru viitorul lor. Colaborăm cu instituțiile de stat, donatorii, organizațiile societății civile, sectorul privat, comunitățile și persoanele fizice pentru a face acest lucru posibil și pentru a aduce schimbări pozitive în viața oamenilor. Misiunea noastră este de a crea o lume în care fiecare sarcină este dorită, fiecare naștere este sigură și fiecare tânăr își poate realiza pe deplin potențialul.

**Responsabilităţile principale**

1. Asistență generală
2. Acordarea de suport logistic pentru diferite evenimente organizate de oficiu, înregistrarea participanților la aceste evenimente, distribuirea materialelor, îndeplinirea altor activități similare;

Comunicare

1. Cercetarea, colectarea, întocmirea și coordonarea, în colaborare cu specialistul/specialista în comunicare, a informaţiilor relevante despre principalele activități ale UNFPA, pentru diseminarea ulterioară pe canalele media sociale, pe site-urile web și pe alte platforme de comunicare;
2. Asigurarea monitorizării aspectelor sensibile cu privire la mandatul UNFPA în media, precum și a aparițiilor post-eveniment ale UNFPA în mass-media/media socială;
3. Actualizarea galeriei foto a UNFPA, după evenimente/campanii/sesiuni tematice specifice;
4. Actualizarea bazei de date media a UNFPA prin revizuirea platformelor web naționale și locale existente, a canalelor TV, a ziarelor web și stocarea informației privind datele lor de contact recente;
5. Oferă asistență în comunicarea cu partenerii (invitații și confirmări);
6. Alte sarcini atribuite de supraveghetori/supraveghetoare.

**Cerințele de eligibilitate**

Studii medii generale finalizate

Calificările/abilitățile minime

* Abilități excelente de comunicare verbală și în scris;
* Cunoștințe de bază și înțelegerea mediei sociale/tehnicilor mass-media;
* Abilitatea de a conlucra cu diverse grupuri de persoane;
* Abilitatea de a comunica și de a interacționa încrezător cu ceilalți;
* Limbile cunoscute: Cunoaşterea fluentă a limbii române, atât verbal, cât și scris. Cunoașterea fluentă a limbii ruse/engleze va constitui un avantaj.

**Competențe**

* Angajamentul dovedit față de valorile de bază ale Națiunilor Unite, în special, respectarea diferențelor de cultură, gen, religie, etnie, naționalitate, limbă, vârstă, statutul HIV, dizabilitate, orientare sexuală sau oricare alt statut;
* Manifestarea sensibilităţii și adaptabilităţii față de criteriile culturale, sexuale, religioase, rasiale, de naționalitate și vârstă;
* Acceptarea responsabilității și răspunderii pentru calitatea rezultatului deciziilor sale;
* Manifestarea de creativitate, deschidere și dorință de a îndeplini sarcinile necesare propriei dezvoltări profesionale.

**Pachetul stagiului și condițiile de lucru**

Candidații interesați vor prezenta următorul pachet de documente:

* CV-ul;
* Scrisoarea de motivaţie;
* 1-2 scrisori de recomandare (de la supraveghetor/supraveghetoare, cadrul didactic, colegi/colege sau alte persoane care vă pot descrie competențele);
* Informații privind nevoile speciale pe care persoana le-ar putea avea, cum ar fi acomodarea rezonabilă la locul de muncă sau alte necesităţi specifice.

***Notă****: La dispoziţia stagiarului/stagiarei va fi pus un loc de muncă complet echipat.*